CELEX: 52006PC0280
Language: hu
Date: 2006-06-08
Title: Javaslat a Tanács határozata a tagállamok forgalmi adóra vonatkozó jogszabályainak összehangolásáról szóló 77/388/EGK irányelv 5. cikke (6) bekezdésétől és 11. cikke A. része (1) bekezdése b) pontjától eltérő különleges intézkedés bevezetésének az Egyesült Királyság részére történő engedélyezéséről (Csak az angol nyelvű szöveg hiteles)

Fontos jogi nyilatkozat

|

52006PC0280

Javaslat a tanács határozata a tagállamok forgalmi adóra vonatkozó jogszabályainak összehangolásáról szóló 77/388/EGK irányelv 5. cikke (6) bekezdésétől és 11. cikke A. része (1) bekezdése b) pontjától eltérő különleges intézkedés bevezetésének az Egyesült Királyság részére történő engedélyezéséről (Csak az angol nyelvű szöveg hiteles)  /* COM/2006/0280 végleges */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 08.06.2006COM(2006) 280 véglegesJavaslatA TANÁCS HATÁROZATAa tagállamok forgalmi adóra vonatkozó jogszabályainak összehangolásáról szóló 77/388/EGK irányelv 5. cikke (6) bekezdésétől és 11. cikke A. része (1) bekezdése b) pontjától eltérő különleges intézkedés bevezetésének az Egyesült Királyság részére történő engedélyezéséről(Csak az angol nyelvű szöveg hiteles)(előterjesztő: a Bizottság)INDOKLÁSA JAVASLAT HÁTTERE |110 | A javaslat indokai és célkitűzései A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelv 27. cikkének (1) bekezdése értelmében: a Tanács, a Bizottság javaslatára egyhangúlag eljárva, bármelyik tagállamot felhatalmazhatja arra, hogy ezen irányelvtől eltérő különleges intézkedéseket alkalmazzon az adókivetésre vonatkozó eljárás egyszerűsítésére. Az Egyesült Királyság a Bizottság Főtitkársága által 2005. április 7-i dátummal bejegyzett levélben engedélyt kért egy meglévő eltérési intézkedés helyettesítésére a részben magáncélra is használt cégautók üzemanyag-kiadásai után fizetendő HÉA kiszámításával kapcsolatosan. A 77/388/EGK irányelv 27. cikke (2) bekezdésének megfelelően a Bizottság 2005. október 26-án kelt levelében tájékoztatta a többi tagállamot az Egyesült Királyság kérelméről. A Bizottság 2005. október 27-én kelt levelében értesítette az Egyesült Királyságot arról, hogy birtokában van a kérelem elbírálásához szükségesnek ítélt valamennyi információnak. |120 | Általános háttér Az Egyesült Királyság 1986-ban engedélyt kapott egy átalányadózási rendszer alkalmazására a HÉA összegének meghatározásához a cégautók magáncélra való használatával kapcsolatos üzemanyag-kiadások tekintetében (86/356/EGK tanácsi határozat). E rendszer alapján az Egyesült Királyság kezdetben teljes HÉA-levonást engedélyezett a cégautók számára való üzemanyag-vásárlásra. Majd ezt követően HÉA-t vetettek ki arra az üzemanyagra, amely az autó magánhasználatához kapcsolódott. A cégautók által a magánhasználat során elfogyasztott üzemanyag átlagos teljes árát makrogazdasági alapon számították ki, majd egy olyan skála szerint számították fel, amely megfelelt a jármű motor-lökettérfogatának és üzemanyagtípusának. Ezt az átlagárat évente kiigazították az üzemanyag átlagköltségének változásaival összhangban. A rendszer az adóhatóságok és az adófizetők számára egyaránt egyszerűsítést jelentett. Az adófizetőket felmentette azalól, hogy részletes kilométer-nyilvántartást vezessenek. Ugyanakkor meg kell jegyezni, hogy ezt a rendszert az adófizetők szabadon választhatták, így aki úgy kívánta, követhette a normál HÉA-szabályokat, és megfelelhetett a nyilvántartás-vezetési kötelezettségeknek. Az Egyesült Királyság most rendszere megváltoztatását tervezi. Az alapelvek ugyanazok maradnának, de a javasolt új rendszer a járművek CO2-kibocsátásával kapcsolatos „lépcsőzetes adózást” alkalmazna. Mivel közvetlen összefüggés van a CO2-kibocsátás és az üzemanyagfogyasztás között, azaz minél több a CO2-kibocsátás, annál több az üzemanyagfogyasztás, így annál magasabb a HÉA összege is, amit a magánautózásra használt üzemanyag elszámolásánál fizetni kell. A Bizottság tisztában van azzal, hogy a meglévő szabályozás ténylegesen lehetővé tette az Egyesült Királyság számára, hogy az évek folyamán egyszerűsítse az adókivetést, és hogy az új rendszernek – amelyet az adófizetők továbbra is szabadon választhatnak – hasonló hatása lesz. Az Egyesült Királyság azt is kifejtette, hogy a CO2-kibocsátáson alapuló, többsávos adókivetés pontosabban tükrözi majd a magánfogyasztást, mint a meglévő, motorméreten és üzemanyagtípuson alapuló sávok. A Bizottság ezért indokoltnak tartja, hogy az Egyesült Királyság számára a megváltoztatott különleges intézkedés alkalmazását engedélyezze. Ebben az összefüggésben az eredeti 86/356/EGK tanácsi határozatot hatályon kívül kell helyezni. A zökkenőmentes átmenet lehetővé tétele érdekében azonban ezt a határozatot csak 2007. április 30-án helyezik hatályon kívül, és semmiképpen sem később, mint ahogy a vonatkozó nemzeti intézkedések hatályba lépnek. |130 | A javaslat által érintett terület meglévő rendelkezései A cégautók üzemanyag-kiadásaira kivetett nem-levonható hozzáadottérték-adó tekintetében átalányadózási-intézkedések alkalmazásának az Egyesült Királyság számára való engedélyezéséről szóló, 1986. július 21-i 86/356/EGK tanácsi határozat. |140 | Összhang az Unió egyéb szakpolitikáival és célkitűzéseivel Nem alkalmazható. |AZ ÉRDEKELT FELEKKEL FOLYTATOTT KONZULTÁCIÓ ÉS HATÁSVIZSGÁLAT |Az érdekelt felekkel folytatott konzultáció |219 | Nem releváns. |A szakvélemények összegyűjtése és felhasználása |229 | Külső szakértők bevonására nem volt szükség. |230 | Hatásvizsgálat A javasolt határozat az Egyesült Királyságban a cégautók üzemanyaga utáni HÉA kivetésére vonatkozó egyszerűsítési intézkedésekhez kapcsolódik, és így pozitív hatást gyakorolhat a gazdaságra. Hatása mindenképp korlátozott lesz, mivel az eltérés alkalmazási köre szűk. |A JAVASLAT JOGI ELEMEI |305 | A javasolt fellépés összefoglalása Engedély az Egyesült Királyság számára, hogy eltérjen a 77/388/EGK hatodik tanácsi irányelv 5. cikke (6) bekezdésétől és 11. cikke A. része (1) bekezdése b) pontjától annak érdekében, hogy különleges intézkedéseket alkalmazzon a cégautók magáncélra való használatának üzemanyag-kiadásaival kapcsolatos HÉA mértékének a CO2-kibocsátás alapján történő meghatározásához. |310 | Jogalap A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelv 27. cikkének (1) bekezdése. |329 | A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve ennélfogva nem alkalmazható. |Az arányosság elve A javaslat megfelel az arányosság elvének a következő ok(ok) miatt. |331 | A határozat tárgya engedély kiadása egy tagállam számára annak saját kérelmére, és nem jelent semminemű kötelezettséget. |332 | Mivel a vonatkozó rendelkezéstől való eltérés alkalmazási területe korlátozott, a különleges intézkedés arányban áll a kitűzött céllal. |Eszközök kiválasztása |341 | Javasolt eszköz: egyéb. |342 | Egyéb eszközök a következő ok(ok) miatt nem lennének megfelelők: A tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 27. cikke szerint a közös HÉA-szabályoktól való eltérés csak akkor lehetséges, ha arra a Tanács a Bizottság javaslatára egyhangúlag eljárva felhatalmazást ad. A Tanács határozata az egyetlen megfelelő eszköz, mivel a címzettjei egyes tagállamok is lehetnek. |KÖLTSÉGVETÉSI VONATKOZÁSOK |409 | A javaslat nincs hatással a Közösség költségvetésére. |TOVÁBBI INFORMÁCIÓK |520 | A meglévő jogszabályok hatályon kívül helyezése A javaslat elfogadása a meglévő jogszabályok hatályon kívül helyezését eredményezi. |Felülvizsgálati/módosító/megszüntetési záradék |533 | A javaslat megszüntetési záradékot tartalmaz. |E-4145 |1.  JavaslatA TANÁCS HATÁROZATAa tagállamok forgalmi adóra vonatkozó jogszabályainak összehangolásáról szóló 77/388/EGK irányelv 5. cikke (6) bekezdésétől és 11. cikke A. része (1) bekezdése b) pontjától eltérő különleges intézkedés bevezetésének az Egyesült Királyság részére történő engedélyezéséről(Csak az angol nyelvű szöveg hiteles)AZ EURÓPAI UNIÓ TANÁCSA,tekintettel az Európai Közösséget létrehozó Szerződésre,tekintettel a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelvre[1] és különösen annak 27. cikkének (1) bekezdésére,tekintettel a Bizottság javaslatára[2],mivel:(1) Az Egyesült Királyság a Bizottság Főtitkársága által 2005. április 7-i dátummal iktatott levélben engedélyt kért a 77/388/EGK irányelv 5. cikke (6) bekezdésétől és 11. cikke A. része (1) bekezdése b) pontjától való eltéréshez.(2) A 77/388/EGK irányelv 27. cikke (2) bekezdésének megfelelően a Bizottság 2005. október 26-án kelt levelében tájékoztatta a többi tagállamot az Egyesült Királyság kérelméről. A Bizottság 2005. október 27-én kelt levelében értesítette az Egyesült Királyságot arról, hogy birtokában van a kérelem elbírálásához szükségesnek ítélt valamennyi információnak.(3) Az Egyesült Királyság szeretné helyettesíteni a cégautók üzemanyag-kiadásaira kivetett nem-levonható hozzáadottérték-adó tekintetében átalányadózási-intézkedések alkalmazásának az Egyesült Királyság számára való engedélyezéséről szóló, 1986. július 21-i 86/356/EGK tanácsi határozat[3] által meghatározott eltérést, amely különleges egyszerűsítési intézkedéseket engedélyezett annak érdekében, hogy átalányalapon határozzák meg a hozzáadottérték-adó (HÉA) mértékét a részben magáncélra használt cégautók üzemanyag-kiadásaival kapcsolatosan. Ez az eljárás felmenti az adóalanyokat azalól, hogy részletes kilométer-nyilvántartást vezessenek annak érdekében, hogy minden autóra kiszámítsák a magán és üzleti autózással kapcsolatos HÉA pontos értékét. Ehhez a rendszerhez hasonlóan az adóalanyok a javasolt új rendszert is szabadon választhatják.(4) A jelenlegi rendszer a használt üzemanyag típusán és az autó motorméretén alapul. Az Egyesült Királyság szeretné módosítani és az autó széndioxid (CO2) kibocsátásának szintjére alapozni ezt a rendszert, mivel arányos összefüggés van a kibocsátás és az üzemanyag-fogyasztás, és ennélfogva az üzemanyag-kiadás között. Ez azt jelenti, hogy egy CO2-kibocsátáson alapuló, lépcsőzetes átalányrendszer elérhetné ugyanazt a célkitűzést, mint a vállalkozás magán autózásra felhasznált üzemanyag-költségeinek adóztatása. Ugyanakkor, az Egyesült Királyság reményei szerint azáltal lehet majd pontossabban meghatározni a magánfogyasztásra kivetett adót, hogy a sávok számát a meglévő sávokhoz képest növelni és ezáltal finomítani fogja.(5) Ez a szabályozás ténylegesen lehetővé tette az Egyesült Királyság számára, hogy egyszerűsítse az adókivetési eljárást a cégautók üzemanyag-kiadásaival kapcsolatosan, és a CO2-kibocsátáson alapuló javasolt rendszernek is hasonló hatása lesz. Az új rendszer pontosabban tükrözi majd a magánfogyasztást.(6) Az engedélynek időben korlátozottnak kell lennie, hogy az addig szerzett tapasztalatok fényében fel lehessen mérni, az eltérés még mindig indokolt-e.(7) A 86/356 határozatot egy bizonyos idő után, de az új különleges intézkedést bevezető nemzeti rendelkezések hatálybalépésekor mindenképpen hatályon kívül kell helyezni azon helyzet elkerülése érdekében, hogy egyidőben mindkét rendszer engedélyezve legyen.(8) Az Egyesült Királyságnak tájékoztatnia kell a Bizottságot az új különleges intézkedést bevezető nemzeti rendelkezésekről, amint azokat elfogadták, és biztosítania kell, hogy ezen intézkedés nem lép hatályba 2007. április 30-a előtt.(9) A vonatkozó rendelkezéstől való eltérés nem hat kedvezőtlenül a Közösség HÉA-ból származó saját forrásaira,ELFOGADTA EZT A HATÁROZATOT:1. cikkA 77/388/EGK irányelv 5. cikke (6) bekezdésétől és 11. cikke A. része (1) bekezdése b) pontjától eltérve az Egyesült Királyság számára 2007. május 1-jétől 2015. december 31-ig engedélyezett, hogy átalányalapon rögzítse a cégautók magáncélra használt üzemanyag-kiadásaival kapcsolatos hozzáadottérték-adó mértékét.2. cikkAz 1. cikkben említett adó mértékét a járműtípus CO2-kibocsátási szintje alapján megállapított átalányösszegekben fejezik ki, amelyek tükrözik az üzemanyag-fogyasztást. Az Egyesült Királyságnak évente ki kell igazítania ezeket az átalányösszegeket, hogy tükrözzék az üzemanyag átlagköltségének változásait.3. cikkAz e határozat alapján létrehozott rendszert az adóalanyok szabadon választhatják.4. cikkA 86/356 tanácsi határozat 2007. április 30-án hatályát veszti.Az Egyesült Királyságnak tájékoztatnia kell a Bizottságot az 1. cikkben említett nemzeti rendelkezésekről, amint azokat elfogadták.5. cikkEnnek a határozatnak Nagy-Britannia és Észak-Írország Egyesült Királysága a címzettje.Kelt Brüsszelben, -án/-én.a Tanács részérőlaz elnök [1] HL L 145., 1977.6.13., 1. o. A legutóbb a 2006/18/EK irányelvvel (HL L 51., 2006.2.22., 12. o.) módosított irányelv.[2] HL C […]., […].,[…]. o.[3] HL L 212., 1986.8.2., 35. o.